CELEX: C2006/165/41
Language: et
Date: 2006-07-15 00:00:00
Title: Kohtuasi C-235/06:  24. mail 2006.  aastal esitatud hagi — Euroopa Ühenduste Komisjon  versus  Austria Vabariik

15.7.2006   
            
            
               ET
            
            
               Euroopa Liidu Teataja
            
            
               C 165/22
            
         24. mail 2006. aastal esitatud hagi — Euroopa Ühenduste Komisjon versus Austria Vabariik
   (Kohtuasi C-235/06)
   (2006/C 165/41)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: G. Braun, R. Vidal Puig)
   
      Kostja: Austria Vabariik
   Hageja nõuded
   
               —
            
            
               tuvastada, et Austria Vabariik on rikkunud oma kohustusi, sest ta ei ole kehtestanud karistusi Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1) artikli 16 tähenduses.
            
         
               —
            
            
               mõista kohtukulud välja Austria Vabariigilt.
            
         Väited ja peamised argumendid
   Määruse nr 261/2004 artikkel 16 sätestab, et lennufirmadele peab kehtestama karistused juhuks, kui ei maksta hüvitist, ei pakuta võimalust teekonda muuta või kui ei tagata õigust tagasimaksmisele. Sellised liikmesriikide poolt määruse rikkumise puhul kohaldatavad karistused peavad olema tõhusad, proportsionaalsed ja hoiatavad.
   Komisjonil oleva informatsiooni kohaselt ei ole Austria veel kehtestanud määruse rikkumise puhul kohaldatavaid tõhusaid, proportsionaalseid ja hoiatavaid karistusi.
   
      (1)  ELT L 46, 17.2.2004, lk 1.